open-index/open-wikipedia-markdown huggingface dataset:
Νίνα Χάρτλεϊ

Η **Νίνα Χάρτλεϊ** (γεν. 11 Μαρτίου του 1959 στο Μπέρκλεϊ, στην Καλιφόρνια των ΗΠΑ ως *Marie Louise Hartman)* είναι αμερικανίδα ηθοποιός πορνό

## Καριέρα
Η  Nina Hartley σπούδασε αρχικά νοσηλευτική. Κατά τη διάρκεια των σπουδών της άρχισε να ασχολείται με το στριπτίζ. Το ντεμπούτο της στις ταινίες πορνό το έκανε το 1984 με την ταινία *Educating Nina*, σε παραγωγή της βετεράνου στα πορνό Juliet Anderson. Στην καριέρα της συμμετείχε σε πάνω από 1.000 ταινίες, καθιστώντας την μία από τις πιο παραγωγικές ηθοποιούς της πορνογραφικής επιχείρησης .

Εκτός από τις ταινίες της, η Nina Hartley εμφανίστηκε επίσης σε μεγάλου μήκους (μη πορνογραφικές) ταινίες. Η πιο γνωστή από αυτές είναι η ταινία *[[Ξέφρενες νύχτες|Boogie Nights]]* του 1997, η οποία αφορά τη βιομηχανία πορνό. Επίσης ασχολείται με την σεξουαλική διαπαιδαγώγηση.

Ο Χάρτλεϊ είναι μια από τις πιο σημαντικές υποστηρίκτριες μιας ανοιχτής προσέγγισης της πορνογραφίας, και στα ΜΜΕ, και φεμινίστρια. Εμφανίστηκε σε διάφορες ομιλίες και τηλεοπτικές εκπομπές. Μετά από μια μακρόχρονη απουσία από τον χώρο της πορνογραφίας, επέστρεψε συμμετέχοντας σε ταινίες MILF.

## Παραπομπές


## Βιβλιογραφία
* Nina Hartley: *Οδηγός της Nina Hartley για το συνολικό σεξ.* Avery, Νέα Υόρκη 2006, ISBN 1-58333-263-4 (Αγγλικά).
* Timothy Greenfield-Sanders: *XXX. Πορτρέτο 30 αστεριών πορνό.* Heyne, Μόναχο 2006, ISBN 3-453-67515-0 .

## Εξωτερικοί σύνδεσμοι
* 
* Επίσημος ιστότοπος της Nina Hartley 
*    
* Nina Hartley στη βάση δεδομένων ταινιών για ενήλικες
* Nina Hartley στο AllMovie

Κατηγορία:Αμερικανοί
Κατηγορία:Αμερικανίδες ηθοποιοί πορνογραφικών ταινιών
Αρσάκειο Ροδόπης

Το **Αρσάκειο** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία
Το Αρσάκειο βρίσκεται προς τα ανατολικά όρια με την Περιφερειακή Ενότητα Έβρου, στην ανατολική άκρη του κάμπου της Κομοτηνής σε υψόμετρο 90 μέτρα. Απέχει περίπου 2 χλμ. ΝΔ. από τις Σάπες (έδρα του δήμου), 30 χλμ. ΝΑ. από την Κομοτηνή και 37 χλμ. ΒΔ. από την Αλεξανδρούπολη. Πρόκειται για μικτό χωριό από χριστιανούς και μουσουλμάνους αλλά και με ορισμένες οικογένειες Πομάκων από την περιοχή του Κέχρου. Οι περισσότεροι πρόσφυγες που εγκαταστάθηκαν κατάγονται από το Θυμίτ-κιοϊ (Ευθύμιο) Μαλγάρων και λιγότεροι από άλλα μέρη της Ανατολικής Θράκης, της Μικράς Ασίας και του Πόντου.

Τον Φεβρουάριο του 2017 και κατά τη διάρκεια εργασιών του Διαδριατικού Αγωγού Φυσικού Αερίου (ΤΑΡ) εντοπίστηκαν *"αρχικά τμήματα πίθων, οστά και ίχνη καύσης. Ακολούθησε ανασκαφική διερεύνηση, η οποία έφερε στο φως:*

* *55 τάφους με προσανατολισμό Α-Δ, οι οποίοι στην πλειονότητά τους ήταν λακκοειδείς και ακτέριστοι*
* *ένα επίμηκες μονόχωρο ορθογώνιο κτίριο,* 
* *έναν κεραμικό κλίβανο*
* *ένα πηγάδι και μια κυκλική κατασκευή"*.

## Ιστορία
Η παλιά ονομασία του χωριού, την περίοδο της Τουρκοκρατίας, είναι *Ασάκιοϊ*. Το 1920 το χωριό μετονομάσθηκε σε Αρσάκειο. Μετά τη Μικρασιατική Καταστροφή και την ανταλλαγή πληθυσμών της συνθήκης της Λωζάνης εγκαταστάθηκαν στην περιοχή πολλοί Έλληνες πρόσφυγες. Λίγο πριν υπογραφεί η συνθήκη της Λωζάνης και ενὠ είχαν ήδη ξεκινήσει οι ανταλλαγές πληθυσμών που προέβλεπε, έγινε επίσημη ελληνική στατιστική στις 7 Ιουνίου 1923, οπότε καταγράφηκαν 1138 κάτοικοι (εκ των οποίων οι 596 ήταν παλαιοί κάτοικοι, όλοι μουσουλμάνοι Πομάκοι, και οι 542 ήταν πρόσφυγες).

## Διοικητικά στοιχεία
Αναφέρεται επίσημα μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Σαπών. Σύμφωνα με το Πρόγραμμα «Καλλικράτης» ανήκει στη δημοτική κοινότητα Σαπών που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 660 κατοίκους.
### Πληθυσμός

## Εξωτερικοί σύνδεσμοι

* Το έθιμο της Τζαμάλας αναβιώνει στο Αρσάκειο της Ροδόπης από τον ιστότοπο https://www.ertnews.gr/
* Κετ Μεμέτ Ιμπράμ Αισούν, Αρσάκειο Κομοτηνής Ροδόπη ς από το Εργαστήριο Λαογραφίας και Κοινωνικής Ανθρωπολογίας 
* Από το Ευθύμιο στο Αρσάκειο στον ιστότοπο https://www.musical.gr/
* Αρσάκειο - Ασκητές από τον ιστότοπο Σάπες ο τόπος μας

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Λεύκες Ροδόπης

Οι **Λεύκες** είναι μικρός παραθαλάσσιος οικισμός αλλά και παραλία της Θράκης στην Περιφερειακή Ενότητα Ροδόπης.

## Γενικά στοιχεία
Οι Λεύκες βρίσκονται στα παράλια του Θρακικού πελάγους. Απέχει 31 χιλιόμετρα Ν.-ΝΑ.  από την Κομοτηνή, 31 χιλιόμετρα ΝΔ. από τις Σάπες (έδρα του δήμου) και περίπου 7 χιλιόμετρα Ν.-ΝΔ. από τους Προσκυνητές των οποίων θεωρείται παραλία. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Προσκυνητών. Σύμφωνα με το Πρόγραμμα «Καλλικράτης» μαζί με τους Προσκυνητές, την  Αλκυώνα, το Κρυονέρι και τον Προφήτη Ηλία αποτελούν την τοπική κοινότητα Προσκυνητών που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Ζόι Κράβιτζ

Η **Ζόι Ιζαμπέλλα Κράβιτζ** (αγγλικά: **Zoë Isabella Kravitz**, 1 Δεκεμβρίου 1988) είναι Αμερικανίδα ηθοποιός. Έκανε το ντεμπούτο της στη ρομαντική κωμωδία *No Reservations* (2007) και έγινε γνωστή ως Angel Salvadore στην ταινία υπερήρωων *[[X-Men: Η Πρώτη Γενιά]]* (2011). Επιπλέον έπαιξε ρόλους όπως την Christina στο *The Divergent Series* (2014-2016), την Toast the Knowing στο *[[Mad Max: Ο δρόμος της οργής]]* (2015) και την Catwoman στις ταινίες *[[Η Ταινία Lego Batman]]* (2017) και *[[The Batman]]* (2022).

## Προσωπική ζωή

### Οικογένεια
Είναι κόρη του τραγουδιστή Λένι Κράβιτζ και της ηθοποιού Λίζα Μπονέ. Έχει αποκτήσει δύο μικρότερα ετεροθαλή αδέρφια, την Λόλα-Ιολάνι Μομόα (γενν. 23 Ιουλίου 2007) και τον Νάκοα-Γουλφ Μομόα (γενν. 15 Δεκεμβρίου 2008) από τον γάμο της μητέρας της με τον ηθοποιό Τζέισον Μομόα.

### Σχέσεις - Γάμοι
Από το 2011 μέχρι το 2013 ήταν σε σχέση με τον ηθοποιό Πεν Μπάντζλι. Το 2016 ξεκίνησε η σχέση της με τον ηθοποιό Καρλ Γκλούσμαν. Αρραβωνιάστηκαν το 2018 και παντρεύτηκαν το 2019 στο Παρίσι. Τον Δεκέμβριο του 2020 η Κράβιτζ κατέθεσε αίτηση διαζυγίου, το οποίο εκδόθηκε τελικά τον Αύγουστο του 2021.

Το 2021 ξεκίνησε η σχέση της με τον ηθοποιό Τσάνινγκ Τέιτουμ. Ανακοίνωσαν τον αρραβώνα τους το 2023 ωστόσο χώρισαν τελικά το 2024.

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες μοντέλα
Βερθόλδος Γ΄ του Τσέρινγκεν

Ο **Βερθόλδος Γ΄**, γερμ.: Berthold III herzog von Zähringen (π. 1085 - 3 Δεκεμβρίου  1122) από τον Οίκο του Τσέρινγκεν ήταν δούκας του Τσέρινγκεν από το 1111 μέχρι το τέλος του. 

## Βιογραφία
Ήταν γιος του Μπέρτολντ Β΄ δούκα της Σουαβίας και του Τσέρινγκεν (π. 1050–1111), του πρώτου κατόχου του δουκικού τίτλου, και της Αγνής του Ράινφελντεν, κόρης του Ροδόλφου δούκα της Σαουαβίας & διεκδικητή βασιλιά της Γερμανίας.

Ο Μπέρτολντ Γ΄ ήταν υποστηρικτής του Ερρίκου Ε΄ της Γερμανίας και συμμετείχε σημαντικά στο Κονκορδάτο του Βορμς του 1122. Παντρεύτηκε τη Σοφία των Γουέλφων, κόρη του Ερρίκου Θ΄ δούκα της Βαυαρίας. Σκοτώθηκε στις 3 Δεκεμβρίου 1122 κοντά στο Mόλσχαϊμ κατά τη διάρκεια μίας διαμάχης και τάφηκε στο αβαείο του Αγ. Πέτρου.

Απεβίωσε χωρίς άρρενες απογόνους και τον διαδέχτηκε ο αδελφός του Κορράδος Α΄ (π. 1090–1152).

## Βιβλιογραφικές αναφορές
* Ulrich Parlow: *Die Zähringer.* *Kommentierte Quellendokumentation zu einem südwestdeutschen Herzogsgeschlecht des hohen Mittelalters* (1999) 125–156.

## Παραπομπές

Κατηγορία:Οίκος του Τσέρινγκεν
Φορολογία στην Αλβανία

Στην Αλβανία, οι φόροι επιβάλλονται τόσο από τις κρατικές όσο και από τις τοπικές κυβερνήσεις. Οι πιο σημαντικές πηγές εσόδων περιλαμβάνουν τον φόρο εισοδήματος, τις ασφαλιστικές εισφορές, τον εταιρικό φόρο και τον φόρο προστιθέμενης αξίας, που όλοι εφαρμόζονται σε ομοσπονδιακό επίπεδο. Η Αλβανική Φορολογική Υπηρεσία είναι η υπηρεσία εσόδων της Αλβανίας.

Από το 2014, ο φόρος εισοδήματος είναι προοδευτικός:

Νωρίτερα, η Αλβανία είχε έναν κατ 'αποκοπή φόρο 10%, ο οποίος εφαρμόστηκε το 2008. Φόρος προστιθέμενης αξίας επιβάλλεται σε δύο διαφορετικούς συντελεστές 20% και 10% σε φαρμακευτικά προϊόντα.

Οι εισφορές κοινωνικής ασφάλισης και ασφάλισης υγείας καταβάλλονται για εισόδημα από την απασχόληση, τα αστικά και τα διοικητικά έσοδα. Οι συνεισφορές καταβάλλονται με μηνιαίο εισόδημα, από τουλάχιστον 22.000 έως μέγιστο ποσό 95.130. Η εισφορά των εργαζομένων είναι 9,5% ενώ ο εργοδότης πληρώνει 15%. Η ασφάλιση υγείας επιβάλλεται στο 1,7% τόσο για τον εργαζόμενο όσο και για τον εργοδότη. Οι αυτοαπασχολούμενοι πληρώνουν 23% για την κοινωνική ασφάλιση και 7% για την ασφάλιση υγείας.

Ο εταιρικός φόρος στην Αλβανία επιβάλλεται με κατ 'αποκοπή συντελεστή 15%. Οι επιχειρήσεις με κύκλο εργασιών κάτω των 8 εκατομμυρίων εξαιρούνται από τον εταιρικό φόρο. Μια επιχείρηση είναι φορολογούμενη όταν η εταιρεία έχει συσταθεί στην Αλβανία ή έχει μόνιμη εγκατάσταση ή η διαχείριση και ο έλεγχος ασκείται στην Αλβανία.

## Παραπομπές


Κατηγορία:Πολιτική της Αλβανίας
Κατηγορία:Φορολογία
Γκονσάλο Πένια

Ο **Γκονσάλο Πένια** (*Gonzalo Peña*, γεννημένος ως Γκονσάλο Πένια Σουλουέτα *Gonzalo Peña Zulueta*, 3 Ιουνίου 1989 -) είναι Ισπανός ηθοποιός. 

## Φιλμογραφία
**[[Η πικραγαπημένη|La malquerida]]* - 2014, ως Αρτούρο Τόρρες Γκαγιάρδο
**[[Οτιδήποτε αλλά απλό|Antes muerta que Lichita]]* - 2015/16, ως Άνχελ Βιδάλ (γκεστ εμφάνιση)
**El hotel de los secretos* - 2016, ως Ιγνάσιο Αλαρκόν
**Despertar contigo* - 2016/17, ως Φεδερίκο Βιγιέγας
**[[Ερωτευμένη με τον Ραμόν|Enamorándome de Ramón]]* - 2017, ως Φρανσίσκο Σαντιγιάν Μπουσταμάντε
**[[Οι Κόρες της Σελήνης|Hijas de la luna]]* - 2018, ως Φερνάντο Ρουίς Μελγαρέχο 
**Amar a muerte* - 2018/19, ως Γκιγιέρμο Καρβαχάλ
**Cita a ciegas* - 2019, ως Μαρσέλο Ερρέρα Τοσκάνο
**¿Qué le pasa a mi familia?* - 2021, ως Μαριάνο Ρουέδα Τόρρες

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 
* 
* 
* 

Κατηγορία:Ισπανοί ηθοποιοί
Ελένη της Ουγγαρίας, βασίλισσα της Κροατίας

H **Ελένη**, ουγγρικά: Ilona, κροατικά: Jelena Lijepa (απεβ. 1091) από τον Οίκο των Άρπαντ, ήταν πριγκίπισσα της Ουγγαρίας και με τον γάμο της έγινε βασίλισσα της Κροατίας.

## Βιογραφία
Ήταν η τρίτη κόρη του Μπέλα Α΄ της Ουγγαρίας και της Ριτσέζας των Πιαστ, κόρης του Mιέσκο Β΄ Λάμπερτ της Πολωνίας. Αδελφός της ήταν ο Λαδίσλαος Α΄ της Ουγγαρίας.

Η Ελένη έγινε βασίλισσα της Κροατίας με τον γάμο της με τον Δημήτριο Ζβονιμίρ της Κροατίας, ενός μακρινού συγγενή της, τον οποίο παντρεύτηκε το 1063. Είχαν έναν γιο, τον Ράντοβαν,  που απεβίωσε στα τέλη της εφηβείας του ή λίγο μετά τα 20 έτη του και δύο κόρες, την Κλαυδία  και τη Βινίτσα. 

Η Ελένη είχε εξαιρετικές οικογενειακές διασυνδέσεις, καθώς ήταν θεία της (Πιρόσκας) Ειρήνης (κόρης του Λαδίσλαου Α΄), της συζύγου του Ιωάννη Β΄ Κομνηνού Αυτοκράτορα των Ρωμαίων. Ήταν πολύ λαοφιλής στους Κροάτες και την ονόμαζαν συχνά *Γιελένα Λιγιέπα* ("Ωραία Ελένη"). Θεωρείται ότι ήταν μία σύζυγος με επιρροή.

Μετά το τέλος του Ζβονιμίρ, η Ελένη λέγεται ότι σχεδίασε ήσυχα τη διαδοχή του στέμματος της Κροατίας στον αδελφό της Λαδίσλαο Α΄ της Ουγγαρίας: αυτό προκάλεσε μια δεκαετία πολέμου και αστάθειας στο βασίλειο, με αποτέλεσμα την προσωπική ένωση της Κροατίας και της Ουγγαρίας, που διήρκεσε μέχρι το 1918. Η Ελένη απεβίωσε γύρω στο 1091. 

## Οικογένεια
Παντρεύτηκε το 1063 τον Δημήτριο Ζβόνιμιρ των Τρπιμιρόβιτς βασιλιά της Κροατίας και Δαλματίας, και είχε τέκνα:
* Ράντοβαν, απεβ. π. 20 ετών.
* Κλαυδία.
* Βινίτσα.

## Πρόγονοι

## Παραπομπές


## Eξωτερικοί σύνδεσμοι
* Dmitar Zvonimir και Helen

Κατηγορία:Οίκος των Άρπαντ
Μετάφραση διεύθυνσης δικτύου

μικρογραφία|Μετάφραση διεύθυνσης δικτύου (NAT) μεταξύ ενός τοπικού δικτύου και του ίντερνετ
Η **μετάφραση διεύθυνσης δικτύου** () είναι μια μέθοδος αντιστοίχισης του χώρου των IP διευθύνσεων σε έναν άλλον, τροποποιώντας τις πληροφορίες διεύθυνσης IP στην κεφαλίδα των πακέτων, καθώς διέρχονται μέσω ενός δρομολογητή κίνησης. Η τεχνική αυτή χρησιμοποιήθηκε αρχικά για να αποφευχθεί η ανάγκη εκχώρησης νέας διεύθυνσης σε κάθε κεντρικό υπολογιστή όταν μετακινείται ένα δίκτυο, ή όταν αντικαθίσταται ο πάροχος υπηρεσιών διαδικτύου, αλλά δεν μπορούσε να δρομολογήσει το χώρο διευθύνσεων των δικτύων. Έχει γίνει ένα δημοφιλές και ουσιαστικό εργαλείο για τη διατήρηση του παγκόσμιου χώρου διευθύνσεων ενόψει της εξάντλησης των διευθύνσεων IPv4. Μια διεύθυνση IP με δυνατότητα δρομολόγησης μέσω διαδικτύου μιας πύλης NAT μπορεί να χρησιμοποιηθεί για ένα ολόκληρο τοπικό δίκτυο.

Κατηγορία:Αρχιτεκτονική διαδικτύου
Κατηγορία:Διευθυνσιοδοσία δικτύου
Γιώργος Βυθούλκας

Ο **Γιώργος Βυθούλκας** (γεν. το 1932 στην Αθήνα ) είναι Έλληνας ομοιοπαθητικός. Έλαβε το "εναλλακτικό βραβείο νόμπελ" το 1996 και είναι ένας από τους πιο διάσημους ομοιοπαθητικούς του 20ου Αιώνα.

## Βιογραφικά στοιχεία
Ο Βυθούλκας γεννήθηκε στην Αθήνα το 1932, οι γονείς του πέθαναν στον Β 'Παγκόσμιο Πόλεμο . Το 1958 ο Βυθούλκας ήρθε για πρώτη φορά σε επαφή με την ομοιοπαθητική στη Νότια Αφρική και το 1962 έλαβε δίπλωμα από το σχολή Puddhepahat. Από το 1963 έως το 1967 έζησε στην Ινδία. Το 1966 αποφοίτησε από το Ομοιοπαθητικό Ιατρικό Κολλέγιο στη Βομβάη και βραβεύτηκε από το Ινδικό Ινστιτούτο Ομοιοπαθητικής.

Το 1967 επέστρεψε στην Ελλάδα, όπου εργάστηκε εντατικά με μια ομάδα γιατρών που είχε εκπαιδεύσει, με σκοπό την ανάπτυξη της ομοιοπαθητικής. Το 1970 ίδρυσε την ομοιοπαθητική κλινική στην Αθήνα, όπου εκπαιδεύτηκαν και εκπαιδεύονται πολλοί γιατροί που στη συνέχεια έγιναν ομοιοπαθητικοί στην Ελλάδα. Την ίδια χρονιά *δημοσιεύτηκε το βιβλίο του Ομοιοπαθητική - Ιατρική του Μέλλοντος.*

Από το 1976 ο Βυθούλκας διοργανώνει διεθνή σεμινάρια για ομοιοπαθητικούς. Τα επόμενα χρόνια έγινε παγκοσμίου φήμης δάσκαλος. Το 1978 ίδρυσε ένα διεθνές ίδρυμα για την κλασική ομοιοπαθητική στις ΗΠΑ και δημοσίευσε το βιβλίο του *Scientific Homeopathy*. Το 1986 επέστρεψε στην Ευρώπη. Από το 1987, σε συνεργασία με το Πανεπιστήμιο της Ναμύρ στό Βέλγιο, ανέπτυξε το Vithoulkas Expert System (VES), ένα ηλεκτρονικό σύστημα για την ηλεκτρονική επεξεργασία δεδομένων στην ομοιοπαθητική πρακτική και έρευνα. Το 1991 δημοσιεύτηκε ο πρώτος τόμος του *Materia Medica Viva*, το οποίο δημοσιεύεται έκτοτε τακτικά.

Τον Μάιο του 1995 εγκαινίασε τη «Διεθνή Ακαδημία Κλασικής Ομοιοπαθητικής» στην Αλόννησο στην Ελλάδα, και το 1996 ανέλαβε τη διδασκαλία της τετραετούς εκπαίδευσης στη Διεθνή Ακαδημία Κλασικής Ομοιοπαθητικής. Τον Δεκέμβριο του 1996 έλαβε το "εναλλακτικό βραβείο Νομπελ" στη Στοκχόλμη.

Το 1997 εμφανίστηκε η γερμανική έκδοση του βιβλίου του *Die neue Dimension der Medizin*. Το 2000 πραγματοποίησε διαλέξεις σε πανεπιστήμια στο Κίεβο και τη Βαρκελώνη. Στους μαθητές του Βιθούλκα περιλαμβάνονται ο Bill Gray, ο συγγραφέας της *Σύνθεσης*, καθώς και ο Frederik Schroyens, ο Jan Scholten, η Ananda Zaren, ο Alfons Geukens, ο Roger Morrison και ο Anton Rohrer.

## Εξωτερικοί σύνδεσμοι

* Παρουσία στο διαδίκτυο της Ακαδημίας Βιθούλκα από την Αλόννησο (Αγγλικά) 

## Παραπομπές

Κατηγορία:Έλληνες ιατροί
Ευφημία της Ουγγαρίας

Η **Ευφημία** (β' ήμισυ 11ου αι.) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε δούκισσα του Ολομόουτς.

## Βιογραφία
Ήταν η δεύτερη κόρη του Μπέλα Α΄ της Ουγγαρίας (π.1015-1063) και της συζύγου του Ριτσέζας (ή Αδελαΐδας) των Πιαστ (1050-1111) , κόρης του Μιέσκο Β΄ Λάμπερτ της Πολωνίας.

## Οικογένεια
Παντρεύτηκε πριν το 1073 τον Όθωνα Α΄ των Πρεμυσλιδών πρίγκιπα του Ολομόουτς  και είχε τέκνα:
* Σβατοπλούκ π.1075-1109, δούκας της Βοημίας.
* Όθων Β΄ ο *Μέλας* π.1085-1126, πρίγκιπας του Ολομόουτς.

## Πρόγονοι

## Βιβλιογραφικές αναφορές


## Πηγές

Κατηγορία:Οίκος των Άρπαντ
Κατηγορία:Σελίδες με πηγές CS1 στα Ουγγρικά (hu)
Φλώρα Μαρτιροσιάν

Η **Φλώρα Αρτασέσι Μαρτιροσιάν** () (5 Φεβρουαρίου 1957 - 20 Νοεμβρίου 2012) ήταν Αρμένια λαϊκή τραγουδίστρια, ιδρυτής του Ιδρύματος "*Artists for Peace*" (*Καλλιτέχνες για την Ειρήνη*) και πρωτοπόρος του πολιτιστικού κινήματος *Never Again* (*Ποτέ Ξανά*).

## Βιογραφία
Η Φλώρα Μαρτιροσιάν γεννήθηκε στις 5 Φεβρουαρίου 1957 στο Λενινακάν (σημερινό Γκιουμρί), στην Αρμενική Σοβιετική Σοσιαλιστική Δημοκρατία, της Σοβιετικής Ένωσης σε μια οικογένεια ενός αθλητή και μίας νοικοκυράς. Κληρονόμησε τις φωνητικές της δεξιότητες από τη μητέρα της. Σπούδασε στη Μουσική Σχολή του Γκιουμρί. Η συμμετοχή της στο διαγωνισμό Γκαρούν 73 το 1973 έφερε το πρώτο της βραβείο . Απόφοιτη του Κρατικού Ωδείου του Γερεβάν, αργότερα παντρεύτηκε τον δημοσιογράφο Χραχάτ Γκεβοργιάν, το 1987. Η Μαρτιροσιάν κέρδισε το πρώτο της διεθνές βραβείο στο Διεθνές Φεστιβάλ του Αμβούργου το 1978. Το τραγούδι Τσοβαστγκίκ (*Tsovastghik,* συγγραφέας: Γκουσάν Ασότ) που έφερε στην τραγουδίστρια μεγάλη φήμη, αναγνωρίστηκε ως κορυφαίο τραγούδι για 15 χρόνια. Η Μαρτιροσιάν πραγματοποίησε συναυλίες σε περισσότερες από 60 χώρες σε όλο τον κόσμο.

Η οικογένεια μετακόμισε στο Λος Άντζελες της Καλιφόρνια το 1987 και επέστρεψε στο Γερεβάν το 1997. Η Μαρτιροσιάν ήταν πλέον η διευθυντής της Μουσικής Σχολής του Αρμέν Τιγκρανιάν του Γερεβάν μεταξύ 1997-2001. Στη συνέχεια μετακόμισε ξανά στο Λος Άντζελες αφού ο σύζυγός διορίστικε εκεί. Η Μαρτιροσιάν ίδρυσε την Μουσική Ακαδημία Κομιτάς στο Λος Άντζελες το 2002. Το 2007, ίδρυσε το Ίδρυμα Καλλιτεχνών για την Ειρήνη, το οποίο προσέλκυσε μεγάλο αριθμό παγκοσμίου φήμης τραγουδιστών και σούπερ σταρ του Χόλυγουντ που εντάχθηκαν στο σύνθημα «Ποτέ Ξανά» για να υψώσουν τη φωνή τους ως διαμαρτυρία ενάντια στις γενοκτονίες. Η Μαρτιροσιάν έδωσε την πρώτη της συναυλία στο Λος Άντζελες το 2011. Το 2005, η Κριστίν Πεπελιάν και αυτή κέρδισαν ένα βραβείο με τίτλο "*Το καλύτερο ντουέτο*" στο Λος Άντζελες.

Η τραγουδίστρια πέθανε στις 20 Νοεμβρίου 2012. Οι επιπλοκές μιας χειρουργικής επέμβασης στη χοληδόχο κύστη θεωρείται ότι είναι η αιτία του θανάτου της. Θάφτηκε στο Κομιτάς Πάνθεον του Γερεβάν στις 12 Δεκεμβρίου 2012.

Ο Πρόεδρος Σερζ Σαρκισιάν δήλωσε ότι ήταν «πραγματικά εθνική» και, στη συνέχεια, πρόσθεσε «Τα ακροατήρια, τα οποία συνέλεξε στην πατρίδα και στη Διασπορά, μιλούν για τις εθνικές διαδρομές των τραγουδιών της, τις οποίες είχε κερδίσει ως ξεχωριστή τραγουδίστρια και Αρμένια καλλιτέχνης.».

## Εξωτερικοί σύνδεσμοι

* 

## Παραπομπές


Κατηγορία:Αρμένισσες τραγουδίστριες
Σαλομέα της Πολωνίας

Η **Σαλομέα της Πολωνίας**, επίσης γνωστή ως *Σαλομέα της Κρακοβίας* ή *η Ευλογημένη Σαλομέα*, πολων.: Błogosławiona Salomea, (1211 – 1268) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε βασίλισσα της Γαλικίας από το 1215 έως το 1219.

## Βιογραφία
Ήταν η μόνη κόρη του Λέσεκ Α΄ του *Λευκού*, ο οποίος ήταν ο δούκας της Κρακοβίας και ως εκ τούτου ο υψηλός δούκας της Πολωνίας, και της συζύγου του Γκρυμισλάβας του Λουκ (ή Λουτσκ) των Ρουρικιδών, κόρης του Ίνγκβαρ μεγάλου πρίγκιπα του Κιέβου. Αδελφός της ήταν ο Βολέσλαος Ε΄ ο Αγνός. 

Ο γάμος της με τον Κολομάν, γιο του Aνδρέα Β΄ της Ουγγαρίας κανονίστηκε, όταν αυτή ήταν περίπου τριών ετών. Δεδομένου ότι η μητέρα της είχε προγονικούς δεσμούς με τη χώρα της Γαλικίας, και τόσο ο πατέρας της όσο και ο Ανδρέας Β΄ ήθελαν να κυριαρχήσουν σε αυτή την περιοχή, η ένωση φάνηκε να ικανοποιεί τις ανάγκες και των δύο μερών. Ο γάμος της Σαλομέας και του Κολομάν, ο οποίος ήταν επτά ετών εκείνη την εποχή, έγινε το 1215. Το 1219 τελείωσε ο εξουσία τους στη Γαλικία και για κάποιο διάστημα συνελήφθησαν ως κρατούμενοι. Μετά την απελευθέρωσή τους επέστρεψαν στην Ουγγαρία και έζησαν στο Σέπες, τώρα Σπις στο έθνος της Σλοβακίας.

Το 1226 ο Κολομάν ονομάστηκε δούκας της Σλαβονίας από τον πατέρα του και ανέλαβε την ευθύνη για την εξουσία της Σλαβονίας, της Κροατίας και της Δαλματίας. Απεβίωσε το 1241 από πληγές, που υπέστη στη Μάχη του Μόχι κατά τη διάρκεια της Μογγολικής εισβολής στην Ευρώπη.

Το 1245 η χήρα Σαλομέα εντάχθηκε στο Τάγμα των Πενήτων Κυριών και ίδρυσε ένα μοναστήρι στο Ζάιτσοστ, στο οποίο θα ζούσαν ως μοναχές σύμφωνα με τον κανόνα της Αγ. Κλάρας της Ασίζης. Λόγω του κινδύνου μίας Μογγολικής εισβολής στην Πολωνία, η Σαλομέα και οι άλλες Πένητες Κυρίες μεταφέρθηκαν δυτικά από το Ζάιτσοστ τον Μάρτιο του 1257 και μετεγκαταστάθηκαν στη Σκάλα (ή Γκροτζίσκο), βόρεια της Κρακοβίας. Η Σαλομέα εθεωρείτο αγία και λέγεται ότι είχε διατηρήσει την αγνότητά της στον γάμο. Αγιοποιήθηκε το 1672 από τον πάπα Κλήμη Ι΄. Ο τάφος της βρίσκεται στην Κρακοβία σε ένα παρεκκλήσιο της εκκλησίας του Αγίου Φραγκίσκου της Ασίζης.

## Οικογένεια
Παντρεύτηκε το 1215 τον Κολομάν των Άρπαντ βασιλιά της Γαλικίας. Δεν απέκτησαν απογόνους.

## Βιβλιογραφικές αναφορές
*  
* 
* 

## Παραπομπές


Κατηγορία:Οίκος των Πιαστ
Κατηγορία:Πολωνές πριγκίπισσες
Εξάντληση διευθύνσεων IPv4

μικρογραφία| Χρονολόγιο εξάντλησης διευθύνσεων IPv4
**Η εξάντληση διευθύνσεων IPv4** είναι η εξάντληση του συνόλου των μη κατανεμημένων διευθύνσεων IPv4. Επειδή η αρχική αρχιτεκτονική του Διαδικτύου είχε λιγότερες από 4,3 δισεκατομμύρια διευθύνσεις διαθέσιμες, η εξάντληση αναμενόταν από τα τέλη της δεκαετίας του 1980, όταν το Διαδίκτυο άρχισε να βιώνει δραματική ανάπτυξη. Αυτή η εξάντληση είναι ένας από τους λόγους για την ανάπτυξη του διαδόχου πρωτοκόλλου του, IPv6. Τα IPv4 και IPv6 συνυπάρχουν στο Διαδίκτυο.

Ο χώρος διευθύνσεων IP διαχειρίζεται παγκοσμίως από την αρχή αριθμών διαδικτύου (Internet Assigned Numbers Authority, IANA) και από τα πέντε περιφερειακά μητρώα διαδικτύου (regional Internet registries, RIRs) που είναι υπεύθυνα στις καθορισμένες περιοχές τους για εκχώρηση στους χρήστες και τα τοπικά μητρώα διαδικτύου, όπως είναι οι πάροχοι υπηρεσιών Διαδικτύου . Οι κύριες δυνάμεις της αγοράς που επιτάχυναν την εξάντληση των διευθύνσεων IPv4 περιλάμβαναν τον ταχέως αυξανόμενο αριθμό χρηστών του Διαδικτύου, τις συσκευές που είναι πάντα σε λειτουργία(always-on devices), τις κινητές συσκευές.

Η αναμενόμενη έλλειψη ήταν ο λόγος για τη δημιουργία και την υιοθέτηση αρκετών νέων τεχνολογιών, όπως η μετάφραση διευθύνσεων δικτύου (NAT), η ταξινόμηση μεταξύ τομέων χωρίς ταξινόμηση (Classless Inter-Domain Routing, CIDR) το 1993 και η IPv6 το 1998.

Η εξάντληση των διευθύνσεων IPv4 πραγματοποιήθηκε στις 31 Ιανουαρίου 2011. Όλα τα RIRs έχουν εξαντλήσει τα σύνολα διευθύνσεών τους, εκτός από αυτά που προορίζονται για μετάβαση IPv6. Αυτό συνέβη στις 15 Απριλίου 2011 για την Ασία-Ειρηνικό (APNIC), στις 10 Ιουνίου 2014 για τη Λατινική Αμερική και την Καραϊβική ( LACNIC ), στις 24 Σεπτεμβρίου 2015 για τη Βόρεια Αμερική (ARIN),  στις 21 Απριλίου 2017 για την Αφρική ( AfriNIC ) και στις 25 Νοεμβρίου 2019 για την Ευρώπη, τη Μέση Ανατολή και την Κεντρική Ασία (RIPE NCC). Αυτά τα RIRs εκχωρούν ακόμη ανακτημένες διευθύνσεις ή διευθύνσεις που έχουν δεσμευτεί για έναν ειδικό σκοπό. Ορισμένοι πάροχοι υπηρεσιών Διαδικτύου εξακολουθούν να έχουν ομάδες διευθύνσεων IP που δεν έχουν εκχωρηθεί και θα μπορούσαν να ανακυκλώσουν διευθύνσεις που δε χρειάζονται πλέον από τους συνδρομητές.

## Παραπομπές


* [//www.iana.org/assignments/ipv4-address-space/ipv4-address-space.xhtml Επίσημη τρέχουσα κατάσταση των κατανομών IPv4 / 8, όπως διατηρείται από το IANA]
* [//www.icann.org/en/news/announcements/announcement-2-10feb08-en.htm Το ICANN ανακτά μεγάλο μπλοκ διευθύνσεων Διαδικτύου (14.0.0.0/8)] 2008-02-10
* [//www.icann.org/en/resources/policy/global-addressing/proposal-ipv4-report-29nov07-en.htm Παγκόσμια πρόταση πολιτικής για το υπόλοιπο χώρο διευθύνσεων IPv4 - Ιστορικό αναφοράς] 2008-09-08
* potaroo.net: Αναφορά διευθύνσεων IPv4 με αντίστροφη μέτρηση
* Κατάσταση RIR IPv4: [//www.apnic.net/community/ipv4-exhaustion/graphical-information APNIC] [//www.ripe.net/internet-coordination/ipv4-exhaustion/ipv4-available-pool-graph RIPE]
Κατηγορία:Αρχιτεκτονική διαδικτύου
Κωνσταντία της Ουγγαρίας

Η **Κωνσταντία** (περ. 1180 - 6 Δεκεμβρίου 1240) από τον Οίκο των Άρπαντ ήταν πριγκίπισσα της Ουγγαρίας και με τον γάμο της έγινε βασίλισσα της Βοημίας.

## Βιογραφία
Ήταν η δεύτερη κόρη του Μπέλα Γ΄ της Ουγγαρίας  και της πρώτης συζύγου του Αγνής της Αντιόχειας, κόρης του Ραϋνάλδου του Σατιγιόν. Αδέλφια της ήταν ο Ίμρε της Ουγγαρίας, ο Aνδρέας Β΄ της Ουγγαρίας και η Mαργαρίτα σύζυγος του Ισαακίου Β΄ Αγγέλου.

Το 1199 ο Ότοκαρ Α΄ διαζεύχθηκε την πρώτη του σύζυγο Αδελαΐδα του Mάισσεν, για λόγους συγγένειας. Παντρεύτηκε την Κωνσταντία αργότερα τον ίδιο χρόνο.  Αυτή μαζί με τον Ότοκαρ απέκτησε εννέα παιδιά. 

Η βασίλισσα Κωνσταντία αναφέρεται τακτικά ως δωρήτρια μαζί με τον σύζυγό της σε διάφορα έγγραφα της βασιλείας του. Καταγράφονται επίσης οι αναφορές της προς τον σύζυγό της για διάφορες δωρεές. Θεωρείται ότι πώλησε την πόλη Μπόλεραζ στον ανιψιό της Μπέλα Δ΄ της Ουγγαρίας. Το 1247 ο Μπέλα Δ΄ απένειμε την εν λόγω πόλη στις μοναχές της Τρνάβα. Η επιστολή, με την οποία η Κωνσταντία υποτίθεται ότι παρέχει ελευθερία στις πόλεις Μπτσέσλαφ και Ολομόουτς, θεωρείται πλαστό έγγραφο. Η ίδια επιστολή χορηγεί εδάφη στου Οστροβάνυ στο μοναστήρι του Αγίου Στεφάνου του Ράντιστσε. Μία άλλη επιστολή, που έχει τη βασίλισσα να εγκαθιστά «αξιότιμους Τεύτονες άνδρες» (viros honestos Theutunicos) στην πόλη του Οντονίν, θεωρείται επίσης πλαστογραφημένη.  Το 1230 απεβίωσε ο Ότακαρ και τον διαδέχθηκε ο γιος τους Βεγκέσλαος Α΄. Η Κωνσταντία επέζησε του συζύγου της για μία δεκαετία.

Στο 1231 ο πάπας Γρηγόριος Θ΄ έθεσε τη βασίλισσα Κωνσταντία και τις ιδιοκτησίες χηρείας της υπό την προστασία της Αγίας Έδρας. Η επιστολή του προς την Κωνσταντία διευκρινίζει ότι οι ιδιοκτησίες περιλαμβάνουν τις επαρχίες Μπσέτσλαφ (Brecyzlaviensem), Πσιμπισλάβιτσε (Pribizlavensem), Ντόλνι Κουνίτσε (Conowizensem), Γκόντενς (Godeninensem), Μπζένετς (Bisenzensem) και Μπουντέγιοβιτσε (Budegewizensem).  Το 1232 η Κωνσταντία ίδρυσε το Μοναστήρι Porta Coeli (Ουράνια Πύλη) κοντά στο Τίσνοφ και αποσύρθηκε ως μοναχή. Απεβίωσε στο μοναστήρι.

## Οικογένεια
Παντρεύτηκε το 1199 τον Ότακαρ Α΄ των Πρεμυσλιδών, βασιλιά της Βοημίας, και είχε τέκνα:
* Βράτισλαβ π. 1200 - πριν το 1209, απεβ. π. 9 ετών.
* Ιουδήθ π. 1202-1230, παντρεύτηκε τον Βερνάρδο του Σπόνχεϊμ, δούκα της Καρινθίας.
* Άννα π. 1204-1265, παντρεύτηκε τον Ερρίκο Β΄ των Πιαστ-Σιλεσίας τον *Ευσεβή*, δούκα του Βρότσλαφ.
* Αγνή, πιστεύεται ότι απεβίωσε νέα.
* Βεγκέσλαος Α΄ π. 1205-1253, βασιλιάς της Βοημίας.
* Βλαδίσλαος Β΄ 1207-1228, μάργραβος της Μοραβίας.
* Πρέμυσλ 1209-1239, μάργραβος της Μοραβίας. Νυμφεύθηκε πρώτα τη Mαργαρίτα των Άντεχς, κόρη του Όθωνα Α΄ δούκα της Mερανίας και μετά τη Βεατρίκη Β΄ των Χοενστάουφεν κόμισσα της Βουργουνδίας.
* Μποζένα (Βιλελμίνα) 1210-1281.
* Aγνή 1211-1282, ηγουμένη των μοναζουσών των Φραγκισκανών Πτωχών της Αγ. Κλάρας στην Πράγα.

## Οικογένεια


## Βιβλιογραφικές αναφορές
* 

## Παραπομπές


Κατηγορία:Οίκος των Άρπαντ
Πρεντσλάβα του Κιέβου

Η **Πρεντσλάβα**, ρωσικά:: Предслава Киева (άκμασε 1104-07) από τον Οίκο των Ρουρικδών ήταν κόρη του μεγάλου πρίγκιπα του Κιέβου και με τον γάμο της έγινε πριγκίπισσα της Ουγγαρίας.

## Βιογραφία
Ήταν η δεύτερη κόρη του Σβιατοπόλκ Β΄ μεγάλου πρίγκιπα του Κιέβου (β. 1093-1113) και μίας πριγκίπισσας των Πρεμυσλιδών. 

Παντρεύτηκε στις 21 Αυγούστου 1104 τον Άλμος πρίγκιπα της Ουγγαρίας, με τον οποίο είχε τρία παιδιά, ένα εκ των οποίων ήταν ο Μπέλα Β΄ (β. 1131–1141).

## Οικογένεια
Παντρεύτηκε το 1104 τον Άλμος των Άρπαντ πρίγκιπα της Ουγγαρίας και είχε τα ακόλουθα παιδιά:
* Αδελαΐδα, π.1107-μετά το 1140, παντρεύτηκε τον Σομπίεσλαβ Α΄ των Πρεμυσλιδών βασιλιά της Βοημίας το 1123.
* Μπέλα Β΄ π.1109–1141, βασιλιάς της Ουγγαρίας (β. 1131–1141).
* Χέντβιχ ή Σοφία π.1107–1138, παντρεύτηκε το 1132 τον Αδαλβέρτο Β΄ μάργραβο της Αυστρίας.

## Βιβλιογραφικές αναφορές


Κατηγορία:Ρουρικίδες
Σάρσινγκμα

Η **Σάρσινγκμα** (Θιβετιανά: ཤར་གསིང་མ་, απλοποιημένα κινέζικα: 下司马镇· παραδοσιακά κινέζικα: 下司馬鎮· πινγίν: Xiàsīmǎ Zhèn), η οποία ονομάζεται επίσης **Γιατούνγκ**, είναι πόλη στην Κοιλάδα Τσούμπι στην Αυτόνομη Περιφέρεια του Θιβέτ στην Κίνα. Είναι επίσης η διοικητική έδρα της κομητείας Τσόμο.

## Παραπομπές


Κατηγορία:Γεωγραφία του Θιβέτ
Αγνή της Αυστρίας (π.1151-1182)

Η **Αγνή**, γερμ. Agnes von Österreich (π. 1151/54 - 13 Ιανουαρίου 1182) από τον Οίκο των Μπάμπενμπεργκ ήταν κόρη του δούκα της Αυστρίας και με τους γάμους της έγινε πρώτα βασίλισσα της Ουγγαρίας από το 1168 έως το 1172 και μετά δούκισσα της Καρινθίας από το 1173 έως το 1181.

## Βιογραφία
Ήταν η δεύτερη κόρη (η μόνη από τον 2ο γάμο) του Ερρίκου Β΄ δούκα της Αυστρίας και της δεύτερης συζύγου του Θεοδώρας Κομνηνής, κόρης του Ανδρόνικου σεβαστοκράτορος (αδελφού του Μανουήλ Α΄ Αυτοκράτορα των Ρωμαίων).

### Βασίλισσα
Το 1166 ο δούκας Ερρίκος Β΄, ο οποίος μεσολαβούσε για μία ειρήνη μεταξύ του Στεφάνου Γ΄ της Ουγγαρίας και του Μανουήλ Α΄ Κομνηνού, πρότεινε έναν γάμο μεταξύ τής κόρης του Αγνής και του νεαρού βασιλιά της Ουγγαρίας. Τελικά ο Στέφανος Γ΄ μνηστεύθηκε την Γιαροσλάβνα της Γαλικίας (1167). Αυτός όμως ο γάμος έληξε σύντομα: η πριγκίπισσα αποκηρύχθηκε και στάλθηκε πίσω στον πατέρα της το 1168. Οι διαπραγματεύσεις με την Αυστρία ανανεώθηκαν και η Αγνή παντρεύτηκε τον βασιλιά της Ουγγαρίας τον ίδιο χρόνο.  

Γέννησε έναν γιο, την Μπέλα, ο οποίος απεβίωσε λίγο αργότερα (1168). Ο σύζυγός της αρρώστησε ξαφνικά και ετελεύτησε στις 4 Μαρτίου 1172, κατά τη διάρκεια συνάντησης με τον πατέρα της. Προφανώς λίγο πριν από το τέλος του Στεφάνου, ο Αγνή είχε γεννήσει έναν δεύτερο γιο, αλλά το παιδί ήταν είτε θνησιγενές, είτε απεβίωσε λίγο μετά τη γέννηση.

### Μετέπειτα ζωή
Αμέσως μετά την κηδεία του συζύγου της, η χήρα Αγνή έφυγε για το δουκάτο της Αυστρίας, όπου ήταν ο πατέρας της. Έναν χρόνο αργότερα (1173) παντρεύτηκε ξανά, με τον Ερμάνος των Σπόνχαϊμ, δούκα της Καρινθίας. Είχαν δύο γιους: τον Ούλριχ Β΄ (γενν. 1176) και τον Βερνάρδο Β΄ (γενν. 1180), που αργότερα έγιναν δούκες της Καρινθίας τα διαστήματα 1181-1202 και 1202-1256 αντίστοιχα.

Ο Ερμάνος απεβίωσε το 1181. Ο Αγνή επέζησε αυτού μόνο έναν χρόνο. Τάφηκε στην Κρύπτη Σότενστιφτ στη Βιέννη, δίπλα στους γονείς της.

## Οικογένεια
Παντρεύτηκε πρώτα το 1168 τον Στέφανο Γ΄ των Άρπαντ δούκα της Ουγγαρίας και είχε τέκνο:
* Μπέλα, απεβ. σύντομα.

Ο Στέφανος Γ΄ απεβίωσε το 1172 και το 1173 η Αγνή έκανε δεύτερο γάμο, με τον Ερμάνος των Σπόνχαϊμ, δούκα της Καρινθίας. Είχε τέκνα:
* Ούλριχ Β΄ π.1176-1202, δούκας της Καρινθίας.
* Βερνάρδος Β΄ π.1176/81, δούκας της Καρινθίας

## Πηγές
* Soltész, István: *Árpád-házi királynék* (Γκάμπο, 1999)
* Kristó, Gyula - Makk, Ferenc: *Az Árpád-ház uralkodói* (IPC Könyvek, 1996)

## Βιβλιογραφικές αναφορές


Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Οίκος των Άρπαντ
Κατηγορία:Οίκος των Μπάμπενμπεργκ
Γουίσλερ (Βρετανική Κολομβία)

Το **Γουίσλερ** (αγγλικά: Whistler· γλώσσα Σκώμις: Sḵwiḵw) είναι παραθεριστικός δήμος στις νότιες οροσειρές του Ειρηνικού επί τα παράκτια όρη στην επαρχία της Βρετανικής Κολομβίας του Καναδά, περίπου 125 χλμ. βόρεια του Βανκούβερ και 36 χλμ. νότια της κωμόπολης του Πέμπερτον. Ενσωματώθηκε ως ο **Παραθεριστικός Δήμος του Γουίσλερ** (Resort Municipality of Whistler) και έχει μόνιμο πληθυσμό περίπου 11.854 κατοίκους, συν έναν μεγαλύτερο αλλά εναλλασσόμενο πληθυσμό εποχιακών εργαζομένων, συνήθως νεότερων ατόμων πέρα από τη Βρετανική Κολομβία, ιδίως από την Αυστραλία και την Ευρώπη.

Πάνω από δύο εκατομμύρια άνθρωποι επισκέπτονται το Γουίσλερ ετησίως, κυρίως για αλπικό σκι και χιονοσανίδα και, το καλοκαίρι, ορεινή ποδηλασία στο Γουίσλερ Μπλάκκομπ. Το χωριό του έχει κερδίσει πολλά βραβεία σχεδιασμού και το Γουίσλερ έχει ψηφιστεί μεταξύ των κορυφαίων προορισμών στη Βόρεια Αμερική από μεγάλα περιοδικά σκι από τα μέσα της δεκαετίας του 1990. Κατά τους Χειμερινούς Ολυμπιακούς Αγώνες του 2010, το Γουίσλερ φιλοξένησε τις περισσότερες εκδηλώσεις αλπικού σκι, βορινού σκι, λουτζ, σκέλετον και αγωνιστικού ελκήθρου.

## Παραπομπές


## Εξωτερικοί σύνδεσμοι
* 

Κατηγορία:Βρετανική Κολομβία
Θειώδες νάτριο

thumb|right|155px|Ποσότητα θειώδους νατρίου.
thumb|right|155px|Δείγμα από ένυδρο θειώδες νάτριο.

Το **θειώδες νάτριο** (*αγγλ.* sodium sulfite) είναι ανόργανη χημική ένωση με το χημικό τύπο, Na<sub>2</sub>SO<sub>3</sub>. Έχει λευκωπό χρώμα και είναι υδατοδιαλυτό στερεό που χρησιμοποιείται στο εμπόριο ως αντιοξειδωτικό και συντηρητικό. Ένα επταένυδρο θειώδες νάτριο είναι επίσης γνωστό, αλλά είναι λιγότερο χρήσιμο λόγω της ευαισθησίας του στην οξείδωση μέσω του αέρα (λ.χ. οξυγόνου).

## Παρασκευή
Το θειώδες νάτριο μπορεί να παρασκευαστεί με επεξεργασία διαλύματος υδροξειδίου του νατρίου με διοξείδιο του θείου. Όταν αυτό γίνεται σε ζεστό νερό, το Na2SO3 αρχικά καθιζάνει ως κίτρινο ή υποκίτρινο στερεό. Με περισσότερο διοξείδιο του θείου, το στερεό διαλύεται για να δώσει το θειώδες άλας, το οποίο κρυσταλλώνεται κατά την ψύξη. 
:SO2  +  2 NaOH  →  Na2SO3  +  H2O

Το θειώδες νάτριο παρασκευάζεται βιομηχανικά με επεξεργασία του διοξειδίου του θείου με ένα διάλυμα ανθρακικού νατρίου. Η συνολική αντίδραση είναι:

:SO2 + Na2CO3 → Na2SO3 + CO2

## Εφαρμογές
Το θειώδες νάτριο χρησιμοποιείται κυρίως στη βιομηχανία χαρτοπολτού. Θεωρείται ως ένα χημικό που μαλακώνει τη *[[λιγνίνη]]*, κατά την χημική πολτοποίηση του ξύλου.

Ως μέσο καθαρισμού οξυγόνου, χρησιμοποιείται για την επεξεργασία νερού που τροφοδοτείται σε λέβητες ατμού για την αποφυγή προβλημάτων διάβρωσης, επίσης χρησιμοποιείται στη φωτογραφική βιομηχανία, προστατεύει τα διαλύματα προγραμματιστών από την οξείδωση, ως υποκαθαριστικό διάλυμα, στο σταθεροποιητή πλύσης (θειοθειικό νάτριο) από γαλακτώματα φιλμ και φωτογραφικού χαρτιού.

Ως αναγωγικό μέσο, χρησιμοποιείται στη βιομηχανία κλωστοϋφαντουργίας ως λευκαντικός, αποθείος και αποχλωριωτικός παράγοντας (π.χ. σε πισίνες). Οι αναγωγικές του ιδιότητες αξιοποιούνται με τη χρήση του ως συντηρητικό για την αποφυγή αποχρωματισμού των ξηρών καρπών και για τη συντήρηση των κρεάτων (πρόσθετο Ε-221, βλ. βιομηχανία τροφίμων).

Χρησιμοποιείται ως αντιδραστήριο σε συγκεκριμένες εφαρμογές σουλφονίωσης και σουλφομεθυλίωσης. Χρησιμοποιείται και στην παραγωγή θειοθειϊκού νατρίου.

## Αντιδράσεις

### Επταένυδρο
Εάν το θειώδες νάτριο αφεθεί να κρυσταλλωθεί από υδατικό διάλυμα σε θερμοκρασία δωματίου ή χαμηλότερη, αυτό το μετατρέπει σε επταένυδρο. Οι επταένυδροι κρύσταλλοι σχηματοποιούνται με ζεστό ξηρό αέρα. Οι επταένυδροι κρύσταλλοι οξειδώνονται επίσης στον αέρα για να σχηματίσουν το θειϊκό άλας. Η άνυδρη μορφή είναι πολύ πιο σταθερή έναντι της οξείδωσης μέσω του αέρα. 

## Παραπομπές


Κατηγορία:Φωτογραφικά χημικά
Κατηγορία:Ενώσεις νατρίου
Ντώσον Κρικ

Το **Ντώσον Κρικ** (αγγλικά: Dawson Creek) είναι πόλη στη βορειοανατολική Βρετανική Κολομβία του Καναδά. Ο δήμος 24,37 τετραγωνικών χιλιομέτρων είχε πληθυσμό 12.978 κατοίκους το 2016. Το Ντώσον Κρικ αντλεί το όνομά του από το ρυάκι με την ίδια ονομασία που διασχίζει την κοινότητα. Το ρυάκι πήρε την ονομασία του από τον Τζορτζ Μέρσερ Ντώσον από ένα μέλος της δικιάς του ομάδας τοπογραφικών μελετών όταν διέσχισαν την περιοχή τον Αύγουστο του 1879. Κάποτε ήταν μια μικρή αγροτική κοινότητα, όμως το Ντώσον Κρικ έγινε περιφερειακό κέντρο αφότου επεκτάθηκε εκεί το δυτικό άκρο των Σιδηροδρόμων της Βόρειας Αλμπέρτα το 1932. Η κοινότητα αναπτύχθηκε ραγδαία το 1942 καθώς ο στρατός των ΗΠΑ χρησιμοποιούσε τον τερματικό σιδηροδρομικό σταθμό ως σημείο μεταφόρτωσης κατά την κατασκευή της εθνικής οδού της Αλάσκας. Στη δεκαετία του 1950, η πόλη συνδέθηκε με το εσωτερικό της Βρετανικής Κολομβίας μέσω ενός αυτοκινητοδρόμου και ενός σιδηροδρόμου δια μέσου των Βραχωδών Όρεων. Από τη δεκαετία του 1960, η ανάπτυξη έχει επιβραδυνθεί, αλλά ο πληθυσμός της περιοχής έχει αυξηθεί.

## Παραπομπές


Κατηγορία:Πόλεις της Βρετανικής Κολομβίας
Κουίν Σάρλοτ (Βρετανική Κολομβία)

Το **Κουίν Σάρλοτ** (αγγλικά: Queen Charlotte), πιο γνωστό από τους κατοίκους του απλά ως **Σάρλοτ** (γλώσσα Χάιντα: Daajing Giids), είναι χωριό και δήμος στο αρχιπέλαγος Χάιντα Γκουάι (πρώην Νήσοι της Βασίλισσας Σάρλοτ) στην επαρχία της Βρετανικής Κολομβίας του Καναδά. Βρίσκεται στο νότιο άκρο της Νήσου Γκράχαμ στον κολπίσκο Σκίντιγκετ (Skidegate) και είναι μέλος του δήμου της περιφερειακής περιοχής Νορθ Κόουστ.

Κατά την απογραφή του 2016, είχε πληθυσμό 852 κατοίκους.

## Παραπομπές


Κατηγορία:Βρετανική Κολομβία
Σούζι Μπράιτ

Η **Susannah "Susie" Bright** (γεν. 25 Μαρτίου 1958 στο Άρλινγκτον, Βιρτζίνια, επίσης γνωστή ως **Susie Sexpert** ) είναι αμερικανίδα συγγραφέας, δημοσιογράφος, ραδιοφωνική παρουσιάστρια και λέκτορας. Το κύριο θέμα της είναι η σεξουαλικότητα. Η Bright ήταν μια από τις πρώτες γυναίκες που χαρακτηρίστηκαν σεξουαλικά φιλελεύθερες φεμινίστριες.

## Βιογραφικά στοιχεία
Η Σούζι Μπράιτ μεγάλωσε σε μια ιρλανδική καθολική οικογένεια. Ο πατέρας της ήταν ο γλωσσολόγος William Bright. Όταν ήταν στο γυμνάσιο επιμελήθηκε μια underground σχολική εφημερίδα με τίτλο "The Red Tide", η οποία ασχολήθηκε με θέματα όπως η αντισύλληψη. Η εφημερίδα κατασχέθηκε πολλές φορές από τον διευθυντή του γυμνασίου της. Το 1974 διεκδίκησε και το 1977 κέρδισε δικαστικά ενώπιον του Ανώτατου Δικαστηρίου της Καλιφόρνια το δικαίωμά της να δημοσιεύει την εφημερίδα χωρίς προηγούμενη λογοκρισία.

Μετά το σχολείο συμμετείχε σε διάφορες αριστερές πολιτικές ομάδες και ήταν ενεργή στο αντιπολεμικό κίνημα. Είναι μια από τις συνιδρύτριες των Teamsters για μια Δημοκρατική Ένωση. Μετά τη διάλυση της ομάδας η Μπράιτ αποφάσισε να σπουδάσει στο πανεπιστήμιο, αρχιικά *Γυναικείες Σπουδές* και Θέατρο στο Πανεπιστήμιο της Πολιτείας της Καλιφόρνια στο Λονγκ Μπιτς και στη συνέχεια κοινοτική θεωρία στο Πανεπιστήμιο της Καλιφόρνια, Σάντα Κρουζ, όπου και αποφοίτησε.

## Καριέρα
μικρογραφία| Susie Bright, 2007
Από το 1982 έως το 1986 εργάστηκε στο Good Vibrations, ένα κατάστημα ερωτικών ειδών, ενώ ταυτόχρονα έγραφε διηγήματα και ποιήματα, Μετά την παρουσίαση ενός ποιήματός της σε ένα βιβλιοπωλείο, η εκδότρια του λεσβιακού περιοδικού On Our Backs Myrna Elana της ζήτησε να αναλάβει το τμήμα διαφημίσεων του περιοδικού. Στη συνέχεια η Μπράιτ έγινε αρχισυντάκτρια του περιοδικού. Οι στήλες της στο περιοδικό αποτέλεσαν τη βάση του βιβλίου της *Susie Sexpert’s Lesbian Sex World.*

Ως αρχισυντάκτρια εργαζόταν σχεδόν αμισθί. Για να εξασφαλίσει τα προς το ζειν συνέχισε να εργάζεται στο *Good Vibrations,* μέχρι που το Penthouse Forum της προσέφερε το 1986 μια μηνιαία στήλη ως κριτικός ταινιών για ερωτικές ταινίες. Έκτοτε εργάζεται ως ανεξάρτητος δημοσιογράφος, κυρίως σε θέματα ερωτισμού.

Ίδρυσε επίσης την πρώτη ερωτική σειρά βιβλίων για τις γυναίκες, "Herotica". Το 1993 ξεκίνησε τη σειρά "The Best American Erotica", η οποία κυκλοφορεί ακόμα σήμερα. Εργάστηκε ως χορογράφος και σύμβουλος για την ταινία Bound.

Στο Ινστιτούτο Τεχνών στη Βαλένθια της Καλιφόρνιας δίδαξε «πολιτική της σεξουαλικής αναπαράστασης», το πρώτο σεμινάριο για την πορνογραφία σε ένα πανεπιστήμιο.

Η Μπράιτ φιλοξενεί επίσης μια εβδομαδιαία ραδιοφωνική εκπομπή στο Audible.com, "In Bed with Susie Bright", όπου μιλά για θέματα όπως το σεξ και η ελευθερία του λόγου.

## Ιδιωτική ζωή
Η Σούζι Μπράιτ  δηλώνει αμφιφυλόφιλη. Στις αρχές της δεκαετίας του '80 είχε σχέση με τον φωτογράφο Honey Lee Cottrell, ο οποίος εργάστηκε επίσης στο *On Our Backs.* Η Μπράιτδιαμένει πλέον στη Σάντα Κρουζ της Καλιφόρνιας μαζί με κόρη της και την φίλη της.

## Παραπομπές


## Εξωτερικοί σύνδεσμοι
* 
* Επίσημη Σελίδα
* 
  

Κατηγορία:Αμερικανοί
Κατηγορία:Ακτιβιστές δικαιωμάτων ΛΟΑΤ
Κατηγορία:Μη μυθοπλαστικοί συγγραφείς
Βέννα Ροδόπης

Η **Βέννα** είναι πεδινό χωριό της Θράκης στην Περιφερειακή Ενότητα Ροδόπης. σε υψόμετρο 50 μέτρων.

## Γεωγραφία - ιστορία
Η Βέννα βρίσκεται στον κάμπο της Κομοτηνής σε απόσταση 21 χιλιόμετρα δυτικά από τις Σάπες (έδρα του δήμου) και 16 χιλιόμετρα νοτιοανατολικά από την Κομοτηνή. Βόρεια του χωριού περνάει ο Λίσσος ποταμός και υπάρχει σταθμός της Σιδηροδρομικής γραμμής Θεσσαλονίκης - Αλεξανδρούπολης ενώ βορειανατολικά περνάει η Εγνατία Οδός. Οι κάτοικοί του είναι Μουσουλμάνοι, αρκετοί από τους οποίους είναι Πομάκοι κυρίως από την Κύμη, αλλά και από άλλα πομακοχώρια (Κάρδαμος, Ραγάδα, Άνω Βυρσίνη κ.α). Στα νοτιοανατολικά και τον λόφο "Αμπάρ - Τεπέ" έχει βρεθεί προϊστορικός οικισμός που χρονολογείται στην Ύστερη Νεολιθική και πρώιμη Εποχή του Χαλκού καθώς και επιφανειακή συλλογή κεραμεικής. Η παλιά του ονομασία είναι *Δεμίρ Μπεϊλί* και επίσημα αναφέρεται ως Βέννα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μοιράνων. Σύμφωνα με το Πρόγραμμα «Καλλικράτης» μαζί με τα Μίρανα και τη Σαλμώνη αποτελούν την τοπική κοινότητα Μιράνων που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 619 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Ντιρκ Μπάρεντς

**Ο Ντιρκ Μπάρεντς** (Dirck Barendsz,) γνωστός και ως Τέοντορ Μπάρεντσζον (Theodor Barendszoon), (1534–1592) ήταν Ολλανδός  ζωγράφος από το Άμστερνταμ που ταξίδεψε στην Ιταλία κατά τη νεότητά του για να μάθει από τους Ιταλούς δασκάλους, κυρίως τον Τιτσιάνο.

Εκπαιδεύτηκε από τον πατέρα του, ζωγράφο γνωστό ως *Dooven Barent*  (=*κωφός Μπάρεντ)*  και, το 1555, σε ηλικία είκοσι ενός ετών, ο Μπάρεντς ταξίδεψε στην Ιταλία . Κατά τη διάρκεια της επταετούς παραμονής του εκεί, ο Κάρελ φαν Μάντερ μας λέει ότι «εκπαιδεύτηκε στο μεγάλο εργαστήριο του Τιτσιάνο».

Ήταν μεγάλος φίλος του συγγραφέα και πολιτικού ανδρός Φίλιπ φαν Μάρνιξ (Philip Van Marnix, πιθσνού δημιουργού του ολλανδικού εθνικού ύμνου), τον οποίο γνώρισε στη Ρώμη και του Ντομίνικους Λαμψόνιους, με τον οποίο αλληλογραφούσε στα λατινικά.  Ήταν καλός μουσικός και το πιο αξιοσημείωτο έργο του, ανάμεσα σε άλλα έργα που ο φαν Μάντερ περιγράφει ότι ζωγράφισε στο Άμστερνταμ, ήταν ένας πίνακας με την Ιουδήθ.  Ανάμεσα σε κομμάτια που αξίζει να αναφερθούν στο Λάιντεν που άρεσε στον φαν Μάντερ ήταν πίνακας με την Αφροδίτη που τη στιγμή που ο φαν Μάντερ έγραφε (το 1604) ήταν στην κατοχή του Συμπράντ Μπουίκ (Sybrandt  Buyck, γιος του τελευταίου καθολικού δημάρχου του Άμστερνταμ, Joost Sijbrantsz Buyck). Ο φαν Μάντερ απαριθμεί επιπλέον ένα *τραπέζι* και ένα χριστουγεννιάτικο κομμάτι στην κατοχή των Φραγκισκανών στη Χάουντα, και ένα αντίγραφο ενός tronie από τον Titian, στην κατοχή του Πίτερ Ίζαακς (Pieter Isaacsz, 1569–1625), ενός ζωγράφου και εμπόρου τέχνης του Άμστερνταμ.
μικρογραφία|Γεύμα των φρουρών του Άμστερνταμ το 1566, γνωστό ως ''Poseters''
Το παρεκκλήσι του για την πολιτοφυλακή του Άμστερνταμ, που ονομάζεται *πτώση του Λούσιφερ* από τον Μάντερ, καταστράφηκε κατά τη διάρκεια του Μπέελντενστορμ, αλλά το πορτρέτο της πολιτοφυλακής του για την ίδια ομάδα που κρέμασε στην αίθουσα συσκέψεών τους επέζησε. Πέθανε στο Άμστερνταμ.

## Έργα

Αρχείο:Dirck Barendsz. - Triptych with scenes from the life of the Virgin.jpg|Τρίπτυχο με τη ζωή της [Παρθένου - Janskerk (Χάουντα)
Αρχείο:Barendsz., Dirck - The Last Judgment - 1561.jpg|*Η Τελική Κρίση*, Benedictine Abbey, [Fara στη Sabina]
Αρχείο:Joost Buyck last Catholic mayor of Amsterdam.JPG|Πορτρέτο του Joost Buyck (1505-1588) του Άρνολντ Χαουμπράκεν, από αντίγραφο πίνσκα του Μπάρεντς χάθηκε)


## Παραπομπές


## Δείτε επίσης
* Κατάλογος Ολλανδών ζωγράφων

## Περαιτέρω ανάγνωση

*Barentsen or Barents, Thierry, volume=3 page=173

## Εξωτερικοί σύνδεσμοι

* Dirck Barendsz στην Artcyclopedia

Κατηγορία:Ολλανδοί ζωγράφοι
Σάρνια

Η **Σάρνια** (αγγλικά: Sarnia) είναι πόλη στο Νοτιοδυτικό Οντάριο του Καναδά, με πληθυσμό 71.594 κατοίκους το 2016. Είναι η μεγαλύτερη πόλη στη λίμνη Χιούρον και στην Κομητεία Λάμπτον. Η Σάρνια βρίσκεται στην ανατολική όχθη της διασταύρωσης μεταξύ των Άνω και Κάτω Μεγάλων Λιμνών, όπου η λίμνη Χιούρον ρέει στον ποταμό Σαιντ Κλαιρ, ο οποίος σχηματίζει τα σύνορα Καναδά-Ηνωμένων Πολιτειών, ακριβώς απέναντι από το Πορτ Χιούρον του Μίσιγκαν. Το φυσικό λιμάνι της περιοχής προσέλκυσε για πρώτη φορά τον Γάλλο εξερευνητή Λα Σαλ. Ονόμασε την τοποθεσία «Τα Ορμητικά Ρεύματα» στις 23 Αυγούστου 1679, όταν έβαλε άλογα και άνδρες να τραβήξουν τον μυοδρόμωνά του βάρους 45 τόνων ονόματι Le Griffon βόρεια έναντι του ρεύματος τεσσάρων κόμβων του ποταμού Σαιντ Κλαιρ.

## Παραπομπές


Κατηγορία:Πόλεις του Οντάριο
Έσσεξ (Οντάριο)

Το **Έσσεξ** (αγγλικά: Essex) είναι κωμόπολη με πληθυσμό 20.427 κατοίκων στην Κομητεία Έσσεξ στο νοτιοδυτικό Οντάριο του Καναδά, της οποίας τα δημοτικά σύνορα εκτείνονται μέχρι τη λίμνη Ήρι. Έσσεξ είναι επίσης το όνομα της μεγαλύτερης κοινότητας του δήμου. Ο σημερινός δήμαρχος είναι ο Λάρι Σνίβελι. Αποτελεί έδρα της Κομητείας Έσσεξ.

## Κοινότητες
Η κωμόπολη περιλαμβάνει τις κοινότητες των Αμπάσσαντορ Μπιτς, Μπάρρετβιλ, Μπέλκρεφτ Μπιτς, Κόλτσεστερ, Έντγκαρς, Έσσεξ Σέντερ, Γκέστο, Χάροου, Κλιζ Μπιτς, Λέσλιζ Κόρνερ, Λέβεργκουντ Μπιτς, Λυπς Μπιτς, Πάρσφιλντ, ΜακΓκρέγκορ, Νιου Κάνααν, Όξλεϊ, Πακέτ Κόρνερς, Σέυμουρ Μπιτς και Βέρεκερ.

## Ιστορία
Η σημερινή κωμόπολη του Έσσεξ δημιουργήθηκε την 1η Απριλίου 1999 μέσω της συγχώνευσης των πρώην κωμοπόλεων Έσσεξ και Χάροου, μαζί με τα πρώην διαμερίσματα Κόλτσεστερ Νορθ και Κόλτσεστερ Σάουθ. Κάθε κοινότητα έχει και μια ξεχωριστή ιστορία πριν τη συγχώνευση. Το Κόλτσεστερ Σάουθ είναι αξιοσημείωτο για το ότι βρίσκεται νοτιότερα από τα βόρεια σύνορα της Καλιφόρνιας.

## Κλίμα

## Δημογραφικά στοιχεία

Σύμφωνα με την Καναδική Απογραφή του 2016:
*Πληθυσμός: 20.427
*% Αλλαγή (2011–2016): 4,2%
*Κατοικίες: 8.694
*Περιοχή (χλμ².): 277,97
*Πυκνότητα (άτομα ανά χλμ².): 73,5

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Άντονι Μπλόκλαντ φαν Μόντφοορτ

Ο **Άντονι Μπλόκλαντ φαν Μόντφοορτ** (*Anthonie Blocklandt van Montfoort* γνωστός και ως Anthonie van Blocklandt ή  Anthonie van Montfoort, 1533 ή 1534 - 18 Οκτωβρίου 1583) ήταν Ολλανδός ζωγράφος.

## Βίος
αριστερά|μικρογραφία| "Ο Ιωσήφ ερμηνεύει το όνειρο του Φαραώ" από τον Άντονι φαν Μόντφοορτ ( Μουσείο Centraal )
Γεννήθηκε στο Μόντφοορτ, όπου ο πατέρας του ήταν κάποτε δήμαρχος. Μαθήτευσε υπό τον Χέντρικ Σβέιρς (Hendrick Sweersz). στο Ντελφτ και τον Φρανς Φλόρις στην Αμβέρσα . Το 1552 επέστρεψε στο Μόντφοορτ, όπου νυμφεύτηκε την κόρη του τότε δημάρχου.

Στη συνέχεια, ο Μπλοκλαντ εγκαταστάθηκε στο Ντελφτ, όπου δημιούργησε πίνακες ζωγραφικής για την "Oude Kerk" (παλαιά εκκλησία) και τη"Nieuwe Kerk" (νέα εκκλησία, οι οποίοι αργότερα χάθηκαν κατά το ""beeldenstorm" . Επίσης ζωγράφισε ένα έργο για την Janskerk (Χάουντα) που ονομάζεται *De onthoofding van Saint-Jacob*, και τώρα βρίσκεται στο εκεί μουσείο. Πέθανε στην Ουτρέχτη .

Το 1572, ο Μπλόκλαντ πραγματοποίησε ταξίδι στην Ιταλία, μετά το οποίο εγκαταστάθηκε μόνιμα  στην Ουτρέχτη, εντασσόμενος στην τοπική Συντεχνία το 1577. Το 1579 ζωγράφισε το πιο γνωστό έργο του, το τρίπτυχο *Η Κοίμηση της Θεοτόκου* που βρίσκεται τώρα στη Βασιλική του Αγίου Μαρτίνου στο Μπίνγκεν Αμ Ράιν Bingen am Rhein .

Σύμφωνα με τον Κάρελ φαν Μάντερ, ο Μπλοκλαντ ζωγράφισε βιβλικές σκηνές, μυθολογικά θέματα και πορτρέτα.. Στο πρώιμο μανιεριστικό ύφος και αυτός και ο Γιόος ντε Μπέερ (ένας άλλος μαθητής του Φλόρις) ήταν αυτοί που εκκίνησαν αυτό το μανιεριστικό ύφος που άρχισε από τους καλλιτέχνες της Ουτρέχτης γύρω στο 1590.  Ο φαν Μάντερ έγραψε ότι ο ντε Μπέερ είχε πολλούς πίνακες του Μπλόκλαντ  στο εργαστήριό του που ο μαθητής του Άμπραχαμ Μπλούμερτ αργότερα αντεγραψε.  Λίγα έργα μπορούν να του αποδοθούν σήμερα με βεβαιότητα. Ένα από αυτά είναι «ο Ιωσήφ που ερμηνεύει το όνειρο του Φαραώ», που σήμερα βρίσκεται στο Centraal Museum της Ουτρέχτης.

Ήταν επίσης  δάσκαλος του ζωγράφου πορτρέτων του Ντελφτ Μίχιελ φαν Μίρεφελντ.

## Φωτοθήκη

## Παραπομπές


## Δείτε επίσης
* Κατάλογος Ολλανδών ζωγράφων

## Εξωτερικοί σύνδεσμοι

* Λογοτεχνία για τον Anthonie Blocklandt van Montfoort
* ''Vermeer and The Delft School'', ένας κατάλογος έκθεσης πλήρους κειμένου από το Μητροπολιτικό Μουσείο Τέχνης, ο οποίος περιέχει υλικό για τον Anthonie van Montfoort
* Σχετικά με το πορτρέτο του Anthonie Blocklandt van Montfoort του 1580: Elizabeth Bathory - Πορτρέτο μιας κυρίας, μήκους τριών τετάρτων, σε ένα χαλί με ταιριαστό καπάκι δαντέλας και μανσέτες , Μάθετε για το πρωτότυπο πορτραίτο Elizabeth Bathory του 1580 που βρέθηκε πρόσφατα από τον Anthonie Blocklandt van Montfoort.

Κατηγορία:Ολλανδοί ζωγράφοι
Φιλάρετος Γιαννούλης

Ο **Φιλάρετος Γιαννούλης** ήταν Έλληνας ιεράρχης.  

Υπηρέτησε επί πολλά χρόνια την ελληνορθόδοξη κοινότητα της Βιέννης και διετέλεσε Μητροπολίτης Καλαβρύτων και Αιγιαλείας στην αρχή του 20ού αιώνα. 

## Βιογραφικά στοιχεία
Ο Φιλάρετος Γιαννούλης γεννήθηκε το 1839 στο χωριό Βελλά της ορεινής Αιγιαλείας . Το Φιλάρετος είναι το όνομα το οποίο έλαβε αργότερα κατά την χειροτονία του, ενώ το αρχικό του μας είναι άγνωστο. Πιθανολογείται πως ήταν Φιλοποίμην το οποίο ήταν αρκετά κοινό στην περιοχή. 

Εκάρη μοναχός στην Ιερά Μονή Παμμεγίστων Ταξιαρχών Αιγίου, όπου και χειροτονήθηκε Διάκονος το 1855. Στο μοναστήρι είχε αξιόλογο έργο, και συνέβαλε στην αγιογράφηση του ναού. Σπούδασε στη Θεολογική Σχολή του Πανεπιστημίου Αθηνών. 

Το 1871 μετέβη στην Βιέννη της Αυστρίας όπου και υπηρέτησε ως διάκονος και εν συνεχεία πρεσβύτερος στην ελληνορθόδοξη κοινότητα στον Ι. Ν. της Αγίας Τριάδος. 

Το 1898, με κλονισμένη υγεία, επιστρέφει στην Ελλάδα και το 1901 αναλαμβάνει την Ιερά Μητρόπολη Καλαβρύτων και Αιγιαλείας. 

Εκοιμήθη το 1907. 

Ετάφη στο νεκροταφείο της πόλεως του Αιγίου.

## Παραπομπές


Κατηγορία:Μητροπολίτες Καλαβρύτων